stanford-oval/wikipedia huggingface dataset:
Ptychochromoides

| Ptychochromoides |
| --- | --- |
 Ptychochromoides betsileanus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Ptychochromoides  Kiener & Maugé, 1966
Katso myös
   Ptychochromoides Wikispeciesissä   Ptychochromoides Commonsissa 
Infobox OKNimi-testi OK: 
Ptychochromoides on kirjoahventen (Cichlidae) heimoon kuuluva kalasuku. Siihen kuuluu kolme lajia, joita tavataan Afrikasta:
| --- | --- |
 Ptychochromoides betsileanus (Boulenger, 1899)  Ptychochromoides itasy Sparks, 2004 :  Ptychochromoides vondrozo Sparks & Reinthal, 2001
Paul Potts

| Paul Potts |
| --- | --- |

Henkilötiedot
Syntynyt: 13. lokakuuta 1970 (ikä 53) Bristol  Iso-Britannia
Ammatti:  laulaja
Vanhemmat:  Roland ja Yvonne Potts
Siviilisääty:  naimisissa
Puoliso:  Julie-Anne Potts
Aiheesta muualla
Kotisivu
Paul Potts (s. 13. lokakuuta 1970 Bristol, Iso-Britannia) on englantilainen tenori. Potts voitti vuonna 2007 brittiläisen Britain’s Got Talent -kykyjenetsintäkilpailun ja aloitti tällöin uransa ammattilaulajana.
Potts oli nuoruudessaan koulukiusattu, mikä vaikutti kielteisesti hänen itsetuntoonsa. Hän harjoitteli pienestä pitäen laulamista ja rakastui oopperaan 16-vuotiaana kuultuaan ensimmäisen kerran La Boheme -oopperaa. Ennen kuuluisuuttaan hän lauloi useissa amatööriproduktioissa, muttei koskaan uskaltanut pyrkiä ammattilaiseksi, sillä hän pelkäsi torjutuksi tulemista. Potts työskenteli ennen Talent-kilpailuun osallistumistaan muun muassa supermarketissa ja myyjänä matkapuhelinmyymälässä. Vuonna 2000 hän lähti säästämillään rahoilla kolmen kuukauden laulukurssille Italiaan, missä hänen kykyjään kehuttiin ja hän sai lopuksi esiintyä kurssinsa priimusten kanssa ihailemalleen Luciano Pavarottille. Vuonna 2003 laulajanhaaveet kokivat kuitenkin kovan takaiskun, kun hänen umpisuolensa puhkesi ja hänen lisämunuaisestaan löydettiin kasvain. Leikkauksesta toipuessaan hän kaatui ajaessaan pyörällä ja mursi solisluunsa. Näistä onnettomuuksista parantuminen kesti kuukausia.
Vuonna 2007 Potts päätti kokeilla onneaan ja otti osaa Britannian ensimmäiseen Talent-kilpailuun. Ujo ja lahjakas mies nousi alusta alkaen niin tuomariston kuin yleisönkin suosikiksi, ja Potts voitti kilpailun 17. kesäkuuta 2007 laulamalla Giacomo Puccinin Turandot-oopperasta aarian ”Nessun dorma”. Hänen on sanottu vedonneen katsojiin laululahjojensa lisäksi vaatimattomuudellaan ja elämäntarinallaan. Voittonsa jälkeen Potts julkaisi ensimmäisen albuminsa One Chance.
Potts on naimisissa internetin chattipalstalla tapaamansa Julie-Annen kanssa, ja pariskunta asuu Etelä-Walesissa.
Pottsin elämästä kertova elokuva One Chance sai ensi-iltansa lokakuussa 2014. Elokuvassa Pottsia näytteli James Corden.
Diskografia

One Chance (2007)
Listaykkönen Isossa-Britanniassa, Australiassa, Norjassa, Uudessa-Seelannissa, Tanskassa ja Ruotsissa.
Ptyodactylus hasselquisti

| Ptyodactylus hasselquisti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Gekkota
Heimo::  Gekot Gekkonidae
Suku::  Ptyodactylus
Laji::  hasselquisti
Kaksiosainen nimi
 Ptyodactylus hasselquisti  (Dondorff, 1798) 
Katso myös
   Ptyodactylus hasselquisti Commonsissa 
Infobox OKNimi-testi OKIUCN-testi OK: 
Ptyodactylus hasselquisti (engl. Fan Footed Gecko, suom. viuhkavarvasgekko, viuhkajalkagekko tai Hasselqvistin gekko) on gekkolaji. Laji on liikkeellä päivin ja öin. Viuhkavarvasgekon ravinto koostuu erilaisista hyönteisistä, mm. heinäsirkoista ja toukista. Laji on saalistaja, mutta ihmiselle vaaraton. Lajin koko on aikuisena noin 12–15 senttiä. Terraarioeläimeksi se on juuri sopiva. Gekko on myös oiva kiipeilijä ja voi kiivetä jopa sileimmillä pinnoilla. Nimi viuhkavarvasgekko tulee sen viuhkamaisista jaloista.
Ptyodactylus hasselquisti elää luonnonvaraisena alueella, joka ulottuu Egyptin itäosista Arabian niemimaalle Jemeniin ja Saudi-Arabiaan.
Pieni Majaslampi

| Pieni Majaslampi |
| --- | --- |

Valtiot:  Suomi 
Paikkakunta:  Espoo
Koordinaatit:  60°19′17″N, 24°35′30″E
Järvinumero:  81.057.1.068 
Mittaustietoja
Pinnankorkeus:  97,3 m 
Rantaviiva:  0,4 km 
Pinta-ala:  0,01 km² 
 fiPikku Majaslampi 
Pieni Majaslampi (ruots. Lilla Majalam) on noin hehtaarin laajuinen korpijärvi Nuuksion kansallispuistossa luoteisessa Espoossa. Virallisen kaupunginosajaon mukaan se sijaitsee Velskolan kaupunginosassa. Sen naapurijärviä ovat Iso Majaslampi etelässä ja Pöksynhaara lännessä. Saarijärvi sijaitsee puolisen kilometriä Pienestä Majaslammesta pohjoiseen. Pienen Majaslammen itäpuolella on Espoon korkein kohta eli Mustakorvenkallio. Helsingin kantakaupunki sijaitsee noin 25 kilometriä Pienestä Majaslammesta kaakkoon.
Pienestä Majaslammesta käytetään myös nimeä Pikku Majaslampi.
Aiheesta muualla

Hylyt.net: Pikku Majaslammen ruuhi
Pioner (tykinvetäjä)

Pioner vetämässä 76-millimetrin tykkiä vuodelta 1927, kuva Moskovan Punaiselta torilta 1936
Pioner (ven. Πионер) on kolmiakselinen neuvostoliittolainen panssaroitu tykinvetäjätraktori, jota valmistettiin Moskovassa Ordžonikidzen tehtaalla numero 37 vuosina 1936 ja 1937. Sen suunnittelu alkoi vuonna 1932 ja se esikuvana oli brittiläinen T-13 Vickers-Carden-Lloyd, jossa oli Fordin V-8 -moottori. Pionerin moottoriksi tuli nelisylinterinen GAZ-A. Miehistöksi riitti yksi henkilö. Se voitiin varustaa 7,62 millimetrin konekiväärein.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Пионер (тягач)
Pionerskajan metroasema (Moskovan metro)

| Pionerskaja (Пионерская) |
| --- | --- |

 Moskovan metro 
Perustiedot
Metrolinjat:  Filjovskaja
Sijainti:  55.7360°N, 37.4671°E
Paikkakunta:  Moskova, Venäjä
Avattu:  13. lokakuuta 1961
Rakenne
Tyyppi:  maa-asema
Pionerskaja (ven. Пионерская) on yksi Moskovan metron asemista. Se avattiin 13. lokakuuta 1961.
Paul Mazursky

| Paul Mazursky |
| --- | --- |
 Pau Mazursky vuonna 2008
Henkilötiedot
Syntynyt: 25. huhtikuuta 1930 New York
Kuollut: 30. kesäkuuta 2014 (84 vuotta) Los Angeles
Kansalaisuus:  Yhdysvallat
Ammatti:  elokuvaohjaaja, elokuvakäsikirjoittaja ja näyttelijä
Aiheesta muualla
IMDb 
Elonet
Paul Mazursky (25. huhtikuuta 1930 New York – 30. kesäkuuta 2014 Los Angeles) oli yhdysvaltalainen elokuvaohjaaja, elokuvakäsikirjoittaja ja näyttelijä.
Mazursky syntyi New Yorkin Brooklynissä ja valmistui Brooklyn Collegesta vuonna 1951. Hänen isovanhempansa olivat juutalaisia maahanmuuttajia Ukrainasta.
Mazurskyn pitkä ura sai alkunsa esiintymisestä Stanley Kubrickin elokuvassa Fear and Desire (1953). Hän teki myös televisiotyötä ja oli viidesti ehdolla Oscar-palkinnon saajaksi.
Kriitikko Markku Soikkeli kirjoitti 1990-luvun alussa: ”Ohjaaja Paul Mazursky on elokuvan keskinkertaisia suuruuksia. Hänen ohjauksensa ovat miellyttäviä, ei enempää ei vähempää. Mazurskyllä on myös erityislahja ohjata keski-ikäisten elämää pohtivia ihmissuhdetarinoita.”
The New York Timesin kriitikot valitsivat vuonna 2004 peräti kolme Mazurskyn elokuvaa maailman kaikkien aikojen tuhannen parhaan joukkoon: Bob & Carol & Ted & Alice (1969), Harry ja Tonto (1974) sekä Vihassa ja rakkaudessa (1989).
Elokuvaohjauksia

Bob & Carol & Ted & Alice (1969)
Alex ihmemaassa (Alex in Wonderland, 1970)
Osaa mieskin rakastaa (Blume in Love, 1973)
Harry ja Tonto (Harry and Tonto, 1974)
Nuoruuteni Greenwich Village (Next Stop Greenwich Village, 1975)
Eronnut nainen (An Unmarried Woman, 1977)
Willie and Phil (1980)
Myrsky (Tempest, 1982)
Neukku New Yorkissa (Moscow on the Hudson, 1984)
Beverly Hillsin pummi (Down and Out in Beverly Hills, 1986)
Kuu Paradorin yllä (Moon over Parador, 1988)
Vihassa ja rakkaudessa (Enemies, A Love Story, 1989)
Kohtauksia tavaratalossa (Scenes from a Mall, 1991)
Lentävä menestyselokuva (The Pickle, 1993)
Kultaseni, päiväsi ovat luetut (Faithful,1995)
Winchell (1998, HBO)
Aiheesta muualla

Paul Mazursky Internet Movie Databasessa. (englanniksi)
Pekka Pikanen

Bill Holmanin Pekka Pikanen -albumi julkaistiin suomeksi 1994 (WSOY).
Pekka Pikanen (alk. Smokey Stover) oli William "Bill" Holmanin piirtämä sarjakuva. Se ilmestyi ensimmäisen kerran 10. maaliskuuta 1935 ja ilmestyi vuoteen 1973 saakka. Sarja perustui lähes surrealistisiin kuviin ja sanaleikkeihin.
Päähenkilö Pekka on palomies, jonka autossa on vain kaksi pyörää. Pekan hattu lentää hänen hämmästyessään ja hajoaa viideksi kappaleeksi. Pekan vaimolta lentävät vastaavassa tilanteessa tukka ja korvat.
Pekka Pikanen alkoi ilmestyä Suomessa 1949 Sarjakuvalehdessä, ja se kuului lehden vakiomateriaaliin kymmenen vuoden ajan. Sarjakuvassa esiintyivät usein lauseet "Notary Sojac" ja "1506 Nix Nix". Sarjakuvalehden päätoimittaja Veikko Karumo käänsi ensimmäisen lauseen suomeksi muotoon "Älkää surko". Notary Sojacin on väitetty tulevan gaelin kielen hyvän joulun toivotuksesta (gaeliksi Nollaig Shona). 1506 oli Holmanin työtoverin hotellihuoneen numero.
48-sivuinen Pekka Pikanen -albumi ilmestyi vuonna 1994 WSOY:n kustantamana.
Aiheesta muualla

Toonopedia: Smokey Stover
A brief homage to Smokey Stover. (Arkistoitu – Internet Archive)
The Straight Dope: "What's the origin of 'notary sojac'?
The Official Smokey Stover homepage.
Paul McGann

| Paul McGann |
| --- | --- |

Henkilötiedot
Syntynyt: 14. marraskuuta 1959 (ikä 64) Liverpool, Iso-Britannia
Ammatti:  näyttelijä
Näyttelijä
Aktiivisena:  1982–
Merkittävät roolit:  Doctor Who
Aiheesta muualla
IMDb 
Elonet
Paul McGann (s. 14. marraskuuta 1959 Liverpool, Iso-Britannia) on englantilainen näyttelijä. Hän näytteli Tohtoria vuoden 1996 Doctor Who -televisioelokuvassa 1999 maailman tuho.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 1987 | Onnen kiertolaiset | Withnail and I | I (Marwood) |  |
| 1987 | Auringon valtakunta | Empire of the Sun | Lt. Price |  |
| 1989 | Tree of Hands | Tree of Hands | Barry |  |
| 1989 | The Rainbow | The Rainbow | Anton Skrebensky |  |
| 1989 | Diilerit | Dealers | Daniel Pascoe |  |
| 1990 | The Monk | The Monk | Father Lorenzo Rojas |  |
| 1990 | Petoksen naamio | Paper Mask | Matthew Harris |  |
| 1991 | Pimeän pelko | Afraid of the Dark | Tony Dalton |  |
| 1992 | Alien 3 | Alien 3 | Golic |  |
| 1993 | Kolme muskettisoturia | The Three Musketeers | Girard/Jussac |  |
| 1996 | 1999 maailman tuho | Doctor Who | Tohtori | televisioelokuva |
| 1997 | Fairytale – keijukaisten maailma | FairyTale: A True Story | Arthur Wright |  |
| 1997 | Downtime | Downtime | Rob |  |
| 1998 | The Dance of Shiva | The Dance of Shiva | Capt. Greville | Lyhytelokuva |
| 1998 | The Rime of the Ancient Mariner | The Rime of the Ancient Mariner | Samuel Taylor Coleridge/Ancient Mariner |  |
| 2001 | My Kingdom | My Kingdom | Dean |  |
| 2002 | Kadotettujen kuningatar | Queen of the Damned | David Talbot |  |
| 2003 | Listening | Listening |  | Lyhytelokuva |
| 2005 | Gypo | Gypo | Paul |  |
| 2005 | Naked in London | Naked in London | Mr Johnson |  |
| 2006 | Poppies | Poppies  | Tony Hudson |  |
| 2006 | Always Crashing in the Same Car | Always Crashing in the Same Car | Bill | Lyhytelokuva |
| 2009 | Lesbovampyyrien tappajat | Lesbian Vampire Killers | Vicar |  |
| 2013 | A Little Place Off the Edgware Road | A Little Place Off the Edgware Road | James Craven | Lyhytelokuva |
Aiheesta muualla

Paul McGann Internet Movie Databasessa. (englanniksi)
Pentti Herkama

Pentti Yrjö Herkama (27. marraskuuta 1924 Helsinki – 19. heinäkuuta 2010 Helsinki) oli suomalainen yritysjohtaja ja juristi. Herkama toimi Tukkukauppojen Oy:n eli Tukon pääjohtajana vuosina 1973–1984. Herkama oli Kansallisosakepankin ja Vakuutusyhtiö Pohjolan hallintoneuvostojen jäsen. Hän sai kauppatieteiden kunniatohtorin arvon vuonna 1986. Vuorineuvoksen arvonimen hän sai vuonna 1978.
Koulutukseltaan Herkama oli merkonomi ja lainopin kandidaatti. Hän sai varatuomarin arvon vuonna 1965.
Pentti Hiiros

| Pentti Hiiros> Henkilötiedot |
| --- | --- |
Syntynyt: 28. joulukuuta 1949 (ikä 74) Helsinki
Kansalaisuus:   Suomi
Jääkiekkoilija
Pelaajaura
Pääsarjaura:  1969–1978
Seurat:  Jokerit (SML), FPS (I-div.), VaKi (II-div.)
Pentti Hiiros (s. 28. joulukuuta 1949 Helsinki) on suomalainen entinen jääkiekkoilija. Hän edusti koko SM-sarja- ja SM-liigauransa ajan, vuosina 1969–1978, kotikaupunkinsa seuraa Jokereita. Myöhemmin 1980-luvulla Hiiros edusti vielä alemmilla sarjatasoilla forssalaista FPS:aa ja vantaalaista VaKia.
Ptšovža

Ptšovžan kunta Kirišin piirin kartalla.
Ptšovža (ven. Пчёвжа) on maalaiskunta ja sen keskustaajama Leningradin alueen Kirišin piirissä Venäjällä. Se sijaitsee Olhavanjoen sivujoen Ptšovžan varrella noin 20 kilometriä Kirišistä kaakkoon. Kunnassa on 1600 asukasta (vuonna 2009).
Taajama on perustettu vuonna 1934 Kirišin metsäteollisuuspiirin keskukseksi. Aluksi sen nimenä oli Vytjažnoi. Myöhemmin se nimettiin uudelleen ohi virtaavan joen mukaan. Toisen maailmansodan aikana Ptšovža oli saksalaisten miehittämänä. Metsäteollisuuspiirin toiminta kehittyi sodan jälkeen ja saavutti huippunsa 1960–1980-luvuilla.
Ptšovžan kunta rajoittuu pohjoisessa Olhavan ja koillisessa Tihvinän piireihin, idässä ja kaakossa Kirišin piirin Budogoštšin kuntaan, lounaassa Novgorodin alueeseen, lännessä Kirišin kaupunkiin ja luoteessa Ptševan kuntaan. Keskustaajaman lisäksi siihen kuuluu kuusi kylää: Belaja, Bereznjak, Borutino, Gortšakovo, Porog ja Železnaja Gora.
Taajaman kautta kulkee Kirišin ja Budogoštšin välinen rautatie ja maantie. Tärkein työnantaja on puunhankintaa harjoittava Kirišlesprom. Palveluihin kuuluu keskikoulu, kulttuuritalo, kirjasto, poliklinikka, posti ja muutama kauppa.
Aiheesta muualla

Ptšovžan kunnan sivusto (Arkistoitu – Internet Archive) (venäjäksi)
Pts.OF.Athrty

| ”Pts> OF.Athrty” Linkin Park |
| --- | --- | --- |

Singlen tiedot
 Albumilta: Reanimation
 Julkaistu: 15. heinäkuuta 2002
 Formaatti: CD
 Tuottaja(t): Mike Shinoda
 Tyylilaji: Nu metal, industrial metal
 Kesto: 03.46
 Levy-yhtiö: Warner Brothers Records
Linkin Parkin muut singlet
| ”In the End” 2001 | ”Pts.OF.Athrty” 2002 | ”Somewhere I Belong” 2003 |
Pts.OF.Athrty on kappale Linkin Parkilta. Se on yhtyeen ensimmäinen remix-single. Single julkaistiin vuonna 2002 ilmestyneeltä remix-albumilta, Reanimationilta. Single julkaistiin 15. heinäkuuta 2002.
Single-julkaisu sisältää remix-versiot Linkin Parkin kappaleista "Points of Authority", "High Voltage" ja "By Myself". Kappaleiden uudet nimet tällä albumilla ovat "Pts.OF.Athrty", "H! Vltg3" ja "By_Myslf".
Listasijoitukset

Britannian singlelistalla kappale oli parhaimmillaan yhdeksäs, Saksassa 31:s, Italiassa 39:s ja Australiassa 44:s.
Pikku-Näkiäinen

| Pikku-Näkiäinen |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°53′09″N, 23°47′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  oja Hyönjärveen 
Järvinumero:  35.973.1.008
Mittaustietoja
Pinnankorkeus:  127,9 m 
Rantaviiva:  0,918 km 
Pinta-ala:  4,471 km² 
 fiPikku-Näkiäinen 
Pikku-Näkiäinen on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Järven pinta-ala on 4,5 hehtaaria ja sen pituus on 350 metriä ja leveys 150 metriä. Järveen laskee kolme suo-ojaa. Järven luusuana on yksi suo-ojista, joka on yhteydessä viereiseen Iso-Näkkiäiseen ja pieneen Sammakkolammiin. Tästä yhdysojasta virtaavat vedet yhteiseen laskuojaan, joka on yhteensä 1,2 kilometriä pitkä ja joka laskee Hylönjärveen.
Järven rantaviiva on 0,92 kilometriä pitkä ja ranta on pääosin metsäistä suomaastoa. Rannalla ei ole asutusta, mutta yksi loma-asunto on rakennettu suon laitaan mäen rinteeseen. Järven läheltä kulkee metsäautotie.
Pikkuviherkaija

| Pikkuviherkaija |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Viherkaijat Cyanoramphus
Laji::  malherbi
Kaksiosainen nimi
 Cyanoramphus malherbi  Souancé, 1857 
Katso myös
   Pikkuviherkaija Wikispeciesissä   Pikkuviherkaija Commonsissa 
Infobox OKNimi-testi OKIUCN-testi OK: 
Pikkuviherkaija (Cyanoramphus malherbi) on äärimmäisen uhanalainen Uuden-Seelannin eteläisillä saarilla elävä viherkaijoihin kuuluva kaijalaji.
Kooltaan pikkuviherkaija on noin 23 cm. Yleisväritykseltään laji on vihreä lukuun ottamatta mustia siivenkärkiä, sinisiä siivenreunuksia ja otsan keltaista ja punaista aluetta. Pikkuviherkaija muistuttaa uudenseelanninviherkaijaa (Cyanoramphus novaezelandiae) ja kruunuviherkaijaa (Cyanoramphus auriceps). Uudenseelanninviherkaijalla on kirkkaamman punainen otsakruunu ja kruunuviherkaijalla kruunu on väriltään keltavihreä. Naaraan nokka on hieman koiraan nokkaa pienempi.
Pikkuviherkaijan elinympäristöä ovat etelänpyökkiä (Nothofagus) kasvavat metsät. Puustossa on oltava koloja pesimistä varten. Ravintonaan linnut käyttävät siemeniä, hedelmiä, lehtiä, kukkia, nuppuja sekä selkärangattomia.
Pikkuviherkaijakannan kooksi arvioidaan 50–250 yksilöä. Suurimmat uhat lajille ovat elinympäristön tuhoutuminen hakkuiden takia sekä saarelle levinneet, erityisesti poikasia ja munia syövät kärpät ja rotat.
Peter Lawford

Peter Lawford elokuvan Kuninkaalliset häät (Royal Wedding, 1951) trailerissa.
Peter Sydney Vaughn Aylen eli Peter Lawford (7. syyskuuta 1923 Lontoo, Englanti, Iso-Britannia – 24. joulukuuta 1984 Los Angeles, Kalifornia, Yhdysvallat) oli englantilaissyntyinen yhdysvaltalainen näyttelijä, joka kuului Frank Sinatran Rat Pack -ryhmään.
Lawford oli naimisissa presidentti John F. Kennedyn sisaren kanssa ja siten hyvin läheisessä suhteessa Kennedyn klaaniin. Lawfordilla on televisiourastaan tähti Hollywood Walk of Famella.
Elokuvat

Poor Old Bill (1930)
A Gentleman of Paris (1931)
Lord Jeff (Lord Jeff, 1938)
Rouva Miniver (Mrs. Miniver, 1942)
Kotkien laivue (Eagle Squadron, 1942)
Jenkki saapuu Etoniin (A Yank at Eton, 1942)
Ukkoslintuja (Thunder Birds, 1942)
Junior Army (1942)
Sattuma korjaa satoa (Random Harvest, 1942)
Kuolematon kersantti (Immortal Sergeant, 1943)
London Blackout Murders (1943)
Salatehtävä Bretagnessa (Assignment in Brittany, 1943)
The Purple V (1943)
Pilot #5 (1943)
Vain taivas rajana (The Sky's the Limit, 1943)
The Man from Down Under (1943)
Viimeinen pari ulos (Above Suspicion, 1943)
Someone to Remember (1943)
West Side Kid (1943)
Sherlock Holmes väistää kuoleman (Sherlock Holmes Faces Death, 1943)
Merten sissit (Corvette K-225, 1943)
Paris After Dark (1943)
Sahara (Sahara, 1943)
Kaikkien rajojen ulkopuolella (Flesh and Fantasy, 1943)
Me villissä lännessä (Girl Crazy, 1943)
Mark Twainin seikkailut (The Adventures of Mark Twain, 1944)
Doverin valkeat kalliot (The White Cliffs of Dover, 1944)
Cantervillen kummitus (The Canterville Ghost, 1944)
Mrs Parkington (Mrs. Parkington, 1944)
Dorian Grayn muotokuva (The Picture of Dorian Gray, 1945)
Lassien poika (Son of Lassie, 1945)
Ziegfeldin tähtirevyy (Ziegfeld Follies, 1946) (ääni)
Sisareni herättää pahennusta (Two Sisters from Boston, 1946)
Piika, joka ei tiennyt paikkaansa (Cluny Brown, 1946)
Saattaapa tapahtua (It Happened in Brooklyn, 1947)
My Brother Talks to Horses (1947)
Good News (1947)
Vihreä laguuni (On an Island with You, 1948)
Sinun kanssasi kahden (Easter Parade, 1948)
Vanha rakkaus ei ruostu (Julia Misbehaves, 1948)
Pikku naisia (Little Women, 1949)
The Red Danube (1949)
Yhteinen rakkaus (Please Believe Me, 1950)
Kuninkaalliset häät (Royal Wedding, 1951)
Mitä nainen tahtoo... (Just This Once, 1952)
Kenguru (Kangaroo, 1952)
Kuin luotu minulle (You for Me, 1952)
Kolmastoista tunti (The Hour of 13, 1952)
Kohtalon arpa (Rogue's March, 1953)
Yllätystyttö (It Should Happen to You, 1954)
Liekkejä yössä (Never So Few, 1959)
Exodus (Exodus, 1960)
Kovat kaverit (Ocean's Eleven, 1960)
Pepe (Pepe, 1960) (cameorooli)
3 kersanttia (Sergeants 3, 1962)
Myrskyä Washingtonissa (Advise and Consent, 1962)
Atlantin valli murtuu (The Longest Day, 1962)
Kuka makaa haudassani? (Dead Ringer, 1964)
Sylvia (Sylvia, 1965)
Harlow – seksityttö (Harlow, 1965)
Vehkeilijä Hollywoodissa (The Oscar, 1966)
A Man Called Adam (1966)
Dead Run (1967)
Suolaa ja pippuria (Salt and Pepper, 1968)
Skidoo (1968)
Buona sera, signora (Buona Sera, Mrs. Campbell, 1968)
Walls of Sin (1969)
Koukku, siima ja ruumis (Hook, Line & Sinker, 1969)
Huhtikuun hupsut (The April Fools, 1969)
Togetherness (1970)
Kahden kelmin kepposet (One More Time, 1970)
Ellery Queen: Don’t Look Behind You (1971)
Tappajakoirat (They Only Kill Their Masters, 1972)
Viihteen kulta-aika (That's Entertainment!, 1974)
Rosebud (Rosebud, 1975)
Won Ton Ton - Superstar (Won Ton Ton, the Dog Who Saved Hollywood, 1976)
Panssari-Van iskee (Angels' Brigade, 1979)
Gypsy Angels (1980)
Hikeä ja kyyneleitä (Body and Soul, 1981)
Missä olet, Parsifal? (Where Is Parsifal?, 1983)
Lyhytelokuvat

Screen Snapshots: Out-of-This-World Series (1947)
Just One More Time (1974)
Televisio

The Thin Man (1957–1959)
Pontuksen sillat

Pontuksen sillat on oletettavasti Pontus De La Gardien mukaan kansanomaisen nimityksensä saaneiden suoportaiden (toisena nimityksenä porrassilta eli telatie) nimitys. Sillat sijaitsevat entisessä Viipurin läänissä ja Pohjois-Karjalassa. Myöhemmin nimitys on muuttunut tarkoittamaan hiisien ja jättiläisten tapaisia taruolentoja, ja usein nimi liittyy muiden muinaisjäännösten ja omituisten luonnonmuodostumien kansanomaiseen nimistöön, kuten Pontuksen tiet ja kivet sekä Pontuksen kaivannot.
Ptolemais (fyle)

| Ptolemais> Πτολεμαΐς.Historia |
| --- | --- |
Tyyppi:  fyle
Kulttuuri:  antiikin Kreikka
Alue:  Attika
Numero (alkup.):  XIII (VII)
Perustettu:  224/223 eaa.
Eponyymi heeros:  Ptolemaios II Euergetes
Demoksia:  12–13
Infobox OKNimi-testi OK: 
Ptolemais (m.kreik. Πτολεμαΐς) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 224/223 eaa. Tuolloin ateenalaiset kunnioittivat Egyptin kuningasta Ptolemaios III Euergetestä nimittämällä tämän eponyymiksi heerokseksi ja antamalla tälle oman fylen.
Fyleen kuului alun perin 13 demosta. Siihen siirrettiin yksi olemassa ollut demos kustakin aiemmasta fylestä, toisin sanoen yhteensä 12 demosta. Lisäksi fyleä varten luotiin yksi kokonaan uusi demos, Berenikidai, joka nimettiin Ptolemaioksen puolison kuningatar Bereniken mukaan. Fylen numeroksi tuli VII, jolloin aiemmista fyleistä VII–XII tuli fylet VIII–XIII. Usein fyleen viitataan selkeyden vuoksi kuitenkin numerolla XIII ikään kuin se olisi sijoitettu loppuun viimeiseksi fyleksi. Ptolemais tunnetaan myös ”egyptiläisenä fylenä”.
Trittyksillä ei ollut tässä vaiheessa enää erityistä merkitystä. Myöhemmin vuonna 201/200 eaa. kun niin kutsutut makedonialaiset fylet Antigonis ja Demetrias lakkautettiin, fylen numeroksi tuli V. Roomalaisella kaudella 124/125 jaa. fylen demosten määrä väheni 12, kun Afidna siirrettiin uuteen Hadrianis-fyleen. Ptolemais-fyle säilyi käytössä antiikin ajan lopulle saakka.
Fylen jäseniin viitattiin nimityksellä Ptolemaieus (Πτολεμαιεύς), monikossa Ptolemaidai (Πτολεμαΐδαι).